open-index/open-wikipedia-markdown huggingface dataset:
Πρωτάθλημα πετοσφαίρισης Α1 εθνικής κατηγορίας γυναικών 2010-2011

Το **[[Πρωτάθλημα Ελλάδας πετοσφαίρισης γυναικών|πρωτάθλημα Ελλάδας βόλεϊ γυναικών]] 2010−2011**, ήταν το 23ο πρωτάθλημα της Α1 κατηγορίας. Το πρωτάθλημα διεξήχθη σε δύο φάσεις. Στην πρώτη φάση έγινε μόνο ένας γύρος μεταξύ των 12 ομάδων (σύνολο 11 αγώνων). Στη δεύτερη φάση οι ομάδες χωρίστηκαν σε δύο γκρουπ των έξι, για τις θέσεις 1-6 και 7-12 ανάλογα με την κατάταξη τους στην πρώτη φάση κι έγιναν δύο γύροι (σύνολο 10 αγώνων). Το πρωτάθλημα κατέκτησε ο Παναθηναϊκός για έβδομη συνεχόμενη χρονιά.

## Α' φάση
### Βαθμολογία

Ν=Νίκες, Η=Ήττες, ΣR=Σετ Ratio

**Σημειώσεις**:
* Βαθμολογικό σύστημα

### Αποτελέσματα

## Β' φάση
### Θέσεις 1−6
Στο γκρουπ για τις θέσεις 1-6 οι ομάδες αγωνίστηκαν για τον τίτλο, ο οποίος κρίθηκε την τελευταία αγωνιστική σε έναν ατύπο τελικό ανάμεσα σε Ολυμπιακό και Παναθηναϊκό στο κλειστό του Ρέντη στις 11 Απριλίου του 2011. Ο Παναθηναϊκός πριν τον αγώνα είχε προβάδισμα 3 βαθμών, όμως ο Ολυμπιακός αν κέρδιζε με καθαρό σκορ (3-0 ή 3-1) θα ισοβαθμούσε με τον Παναθηναϊκό και θα κατακτούσε τον τίτλο, καθώς είχε επικρατήσει με 1-3 στην έδρα του αντιπάλου του. Από την άλλη ο Παναθηναϊκός χρειαζόταν νίκη με οποιοδήποτε σκορ, αλλά ακόμα και με ήττα με 3-2 κατακτούσε τον τίτλο. Τελικά οι πράσινες επικράτησαν εύκολα 0−3 (15-25, 20-25, 16-25) και κατέκτησαν τον 7ο συνεχόμενο τίτλο τους.
#### Βαθμολογία

#### Αποτελέσματα

### Θέσεις 7−12
Στο γκρουπ για τις θέσεις 7-12 οι ομάδες αγωνίστηκαν για την παραμονή τους στην κατηγορία. Η μόνη ομάδα που υποβιβάστηκε και σχετικά εύκολα ήταν η ΕΑ Λάρισας που αγωνιζόταν με έφηβες. Από την Α2 προβιβάστηκαν 3 ομάδες καθώς η ομοσπονδία σχεδιάζε το πρωτάθλημα της περιόδου 2011-2012 να διεξαχθή με 14 ομάδες. Όμως η Κερατέα και το Πειραματικό αποχώρησαν λόγω οικονομικών προβλημάτων και το πρωτάθλημα διεξήχθη και πάλι με 12 ομάδες.
#### Βαθμολογία

#### Αποτελέσματα

## Τελική κατάταξη

* Σημειώσεις:
1 Ο Παναθηναϊκός αποχώρησε στην αρχή της περιόδου από το CEV Cup λόγω οικονομικών προβλημάτων και η Ευρωπαϊκή ομοσπονδία τον τιμώρησε με αποκλεισμό από τις διοργανώσεις της για την περίοδο 2011-2012. Το Ανατόλια πήρε έτσι μια θέση που οδηγούσε στο Challenge Cup αλλά δε δήλωσε συμμετοχή λόγω οικονομικών προβλημάτων.
 
2 Αρχικά η μόνη ομάδα που υποβιβάστηκε ήταν η ΕΑ Λάρισας, αλλά πριν από την έναρξη του πρωταθλήματος της περιόδου 2011-12 αποχώρησαν η Κερατέα και το Πειραματικό λόγω οικονομικών προβλημάτων.

## Παραπομπές


## Εξωτερικοί σύνδεσμοι
*Βαθμολογίες Α' και Β' φάσης Επίσημος ιστότοπος ΕΟΠΕ
*Αποτελέσματα Α' και Β' φάσης Επίσημος ιστότοπος ΕΟΠΕ
*Πρωτάθλημα Γυναικών 2010−2011 στο volleynews.gr 



2010 2011
Α1 Γυναικων
Α1 Γυναικων
Επιγραφή Ιδαλίου

Η περίφημη **ορειχάλκινη πινακίδα του Ιδαλίου** (ή Εδαλίου, Ηδαλίου) στην Κύπρο, χαραγμένη και στις δύο πλευρές της με κυπροσυλλαβική Ελληνική γραφή.

## Ιστορία
Η Πινακίδα βρέθηκε από χωρικούς το έτος 1850 στο εκεί Ιερό της Θεάς Αθηνάς, στη βορειοδυτική ακρόπολη της αρχαίας πόλεως Ιδάλιον. Εν συνεχεία πουλήθηκε στον Duc de Luynes και κατέληξε στην Εθνική Βιβλιοθήκη των Παρισίων (Συλλογή μεταλλικών αντικειμένων, τομέας μπρούτζινων, έκθεμα 2297). Η Επιγραφή Ιδαλίου, γνωστή και ως Πλάκα του Ονάσιλου είναι ορειχάλκινη πινακίδα του 5ου π.Χ. αιώνα, στην οποία χαράχθηκε η συμφωνία του βασιλιά Στασίκυπρου και των κατοίκων του Ιδαλίου από την μια πλευρά και του Ονασίλου και των αδερφών του από την άλλη.

Σύμφωνα με αυτή την συμφωνία, ο Ονάσιλος έπρεπε να θεραπεύει τους τραυματισμένους στρατιώτες κατά τη διάρκεια του πολέμου με τους Πέρσες. Σε αντάλλαγμα, ο βασιλιάς του παραχωρούσε ένα μέρος της κρατικής γης, την οποία ο Ονάσιλος και τα αδέρφια του θα είχαν ατελώς. Αν ο βασιλιάς ή οι κάτοικοι της πόλης αποφάσιζαν να επιστρέψουν το συγκεκριμένο κομμάτι της γης θα έπρεπε να είχαν πληρώσει στον Ονάσιλο και στα αδέρφια του ένα τάλαντο αργυρού.

Η επιγραφή ανακαλύφθηκε το 1850 στο ναό της θεάς Αθηνάς στο Ιδάλιον και χρονολογείται πριν τα 470 π.Χ., καθώς ο ναός καταστράφηκε από τους Φοίνικες όταν κατέλαβαν την περιοχή. Αποτελεί το αρχαιότερο συμβόλαιο ανά τον κόσμο, γραμμένη στην κυπροσυλλαβική γραφή, με την εικόνα της να είχε υιοθετηθεί στο έμβλημα του Τμήματος Κτηματολογίου και Χωρομετρίας Κύπρου.

## Απόσπασμα της επιγραφής
Αλφαβητική μεταγραφή από το κυπροσυλλαβικό κείμενο: 
**Μπροστινή όψη (Α):
**1. Ὅτε τὰ(ν) πτόλιν Ἐδάλιον κατέFοργον Μᾶδοι κὰς ΚετιῆFες ἰ(ν) τῶι Φιλοκύπρων Fέτει τῶ Ὀνασαγό-
**2. ραυ, βασιλεὺς Στασίκυπρος κὰς ἁ πτόλις ἘδαλιῆFες ἄνωγον Ὀνασίλον τὸν Ὀνασικύπ-<br>
**3. ρων τὸν ἰjατῆραν κὰς τὸ(ν)ς κασιγνήτο(ν)ς ἰjᾶσθαι τὸ(ν)ς ἀ(ν)θρώπο(ν)ς τὸ(ν)ς ἰ(ν) τᾶι μάχαι ἰχ-
*'4. μαμένο(ν)ς ἄνευ μισθῶν. </blockquote>

<blockquote>*Μπροστινή όψη (Α): 1-4)
1. Όταν οι Μήδοι (Πέρσες) και οι Κιτιείς πολιορκούσαν την πόλη Ιδάλιο, τη χρονιά του Φιλόκυπρου, γιου του Ονασαγόρα,
2. ο βασιλιάς Στασίκυπρος και η πόλη – οι Ιδαλιείς – είχαν καλέσει τον ιατρό Ονασίλο, γιο του Ονασίκυπρου, 
3. καθώς και τους αδελφούς του, για να περιθάλπουν τους ανθρώπους που ,
4. τραυματίστηκαν στη μάχη, χωρίς πληρωμή.


## Πηγές

*Η Αυλή του Ευαγόρα: Επιγραφή Ιδαλίου
*Ιστορικό Αρχαίας Πλάκας Ιδαλίου – 1ο Τέταρτο του 5ου Αιώνα π.χ. 

## Παραπομπές


κατηγορία:Αρχαία Κύπρος
Κατηγορία:Επιγραφές
Κατηγορία:Ιδάλιο
Κατηγορία:Αρχαιολογικά ευρήματα
Κατηγορία:Εκθέματα της Εθνικής Βιβλιοθήκης της Γαλλίας
Μπεζεστένι

[μικρογραφία|300x300εσ|Το μπεζεστένι του [Μπέισεχιρ, ανεγερμένο το 1299, αποτελεί χαρακτηριστικό μνημείο της οθωμανικής αρχιτεκτονικής. Η κατασκευή του διακρίνεται για τους επιβλητικούς θόλους, οι οποίοι διαμορφώνονται από προσεκτικά λαξευμένες λιθίνες πλάκες. Κατά τον 16ο αιώνα, επί Σουλεϊμάν Α΄, το κτίσμα υπέστη σημαντικές επισκευές και παρεμβάσεις. Σήμερα συγκαταλέγεται στα σπανιότερα δείγματα της τουρκικής λιθοδομικής αρχιτεκτονικής και θεωρείται ένα από τα αρχαιότερα μπεζεστένια της Ανατολίας.]]
Το **μπεζεστένι** (· , που θα πει «υφασματαγορά», εκ του αραβικού *μπεζ* που θα πει «ύφασμα ή «ένδυμα») ήταν ένας κομβικός θεσμός των αστικών κέντρων της Οθωμανικής Αυτοκρατορίας. Ουσιαστικά επρόκειτο για έναν τύπο στεγασμένης αγοράς ή στοάς, ο οποίος αποτελούσε το κεντρικό κτίριο μιας εμπορικής συνοικίας. Εκεί φυλάσσονταν τα πολυτιμότερα αγαθά της περιοχής προς πώληση, από υφάσματα μέχρι κοσμήματα, ενώ ταυτόχρονα λειτουργούσε ως χώρος αποθήκευσης επίσημων εγγράφων και περιουσιακών στοιχείων. Οι πωλήσεις ή συναλλαγές των προϊόντων πραγματοποιούνταν κατόπιν ελέγχου της ποιότητάς τους και καθορισμού των νομισμάτων. Χαρακτηριστικό γνώρισμα των μπεζεστενιών ήταν η αρχιτεκτονική τους, η οποία ακολουθούσε αυτή των ισλαμικών τεμένων, δηλαδή λιθόκτιστη κατασκευή με θολωτή στέγαση, συνήθως οργανωμένη σε συμμετρική κάτοψη με τρούλους που προσέδιδαν τόσο ανθεκτικότητα όσο και μνημειακότητα στο οικοδόμημα. Ο θεσμός των μπεζεστενιών απέκτησε με την πάροδο του χρόνου τέτοια διάδοση και σημασία, ώστε η ύπαρξή τους κατέστη κριτήριο αστικής ανάπτυξης. Κατά συνέπεια, οι οθωμανικές πόλεις διακρίνονταν πλέον σε εκείνες που διέθεταν μπεζεστένι, και, άρα, συγκροτημένο εμπορικό και διοικητικό κέντρο, και σε εκείνες που στερούνταν αυτού του θεσμού, γεγονός που υποδήλωνε χαμηλότερο βαθμό οικονομικής οργάνωσης και αστικής λειτουργίας. 

## Πηγές


## Εξωτερικοί σύνδεσμοι
Πρωτάθλημα Ελλάδας πετοσφαίρισης εφήβων

Το **πρωτάθλημα Ελλάδας πετοσφαίρισης εφήβων**, διεξάγεται κάθε χρόνο από την Ελληνική Ομοσπονδία Πετοσφαίρισης. Διεξήχθη για πρώτη φορά το 1965 από την Ομοσπονδία Αθλοπαιδιών με πρωταθλητή τον Παναθηναϊκό. Ο τρέχων κάτοχος του τίτλου είναι ο Εθνικός Αλεξανδρούπολης, ο οποίος έφτασε τα 6 πανελλήνια πρωταθλήματα στην ηλικιακή κατηγορία αυτή. 

## Πρωταθλητές

## Τίτλοι ανά σύλλογο

## Παραπομπές


## Εξωτερικοί σύνδεσμοι
* 
* Πρωταθλητές Εφήβων, Επίσημος ιστότοπος Ε.Ο.ΠΕ.

Κατηγορία:Πετοσφαίριση στην Ελλάδα
Πετοσφαίριση
Πλατιά Άμμος Λάρισας

Η **Πλατιά Άμμος** ή **Πλατειά Άμμος** είναι πολύ μικρός παραθαλάσσιος οικισμός και παραλία του Δήμου Αγιάς στην Περιφερειακή Ενότητα Λάρισας.

## Γενικά στοιχεία
Η Πλατιά Άμμος βρίσκεται στα παράλια του Θερμαϊκού κόλπου, ανάμεσα στην Καρίτσα (στα βορειοδυτικά) και το Κόκκινο Νερό (στα νοτιοανατολικά). Προσεγγίζεται αφήνοντας το Κόκκινο Νερό και συνεχίζοντας πλέον ανηφορικά, τον δρόμο προς το Στόμιο. Τα τεράστια πλατάνια που σκιάζουν τις μεσημεριανές ώρες την παραλία, προσφέροντας μια φυσική ομπρέλα και τα ασπρόμαυρα βότσαλα με την πλατιά αμμουδιά που την κοσμούν, είναι τα κύρια χαρακτηριστικά της. 

Απογράφεται για πρώτη φορά, ως ξεχωριστός οικισμός, το 2001 στο τότε Τοπικό Διαμέρισμα Καρίτσης του δήμου Ευρυμενών. Σύμφωνα με το πρόγραμμα ''Καλλικράτης'', μαζί με την Καρίτσα, το Κόκκινο Νερό και την Αγία Παρασκευή αποτελούν την κοινότητα Καρίτσης που  υπάγεται στη Δημοτική Ενότητα Ευρυμενών του Δήμου Αγιάς και σύμφωνα με την απογραφή 2011  απογράφησαν 3 κάτοικοι ενώ το 2001 ήταν και πάλι 3.

## Εξωτερικοί σύνδεσμοι
* Πλατιά Άμμος Παράλια Ν. Λάρισας !!! στο youtube

## Πηγές
* Πλατιά Άμμος Λάρισας

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Αγιάς
Βελίκα Λάρισας

Η **Παραλία Βελίκας** Λάρισας είναι ένας παραθαλάσσιος οικισμός της περιοχής της Βελίκας, που υπάγεται στη Δημοτική  Ενότητα Μελιβοίας του Δήμου Αγιάς της Περιφερειακής Ενότητας Λάρισας.

Ιδιαίτερο ενδιαφέρον στην περιοχή, παρουσιάζει το Κάστρο της Βελίκας, που βρίσκεται στα βόρεια του παραλιακού οικισμού της Βελίκας, σε μικρό δασωμένο λόφο και σε μικρή απόσταση από την ακτή. Το κάστρο της Βελίκας χρονολογείται στην παλαιοχριστιανική περίοδο (6ος-7ος αι) και προστατεύεται από τις διατάξεις της αρχαιολογικής νομοθεσίας. Η οριοθέτησή του ως αρχαιολογικού χώρου έχει προταθεί από την 7η Εφορεία Βυζαντινών Αρχαιοτήτων.

Η παραλία βρίσκεται σε απόσταση 6 χιλιομέτρων από τον Αγιόκαμπο και κάθε καλοκαίρι αποτελεί θέρετρο για πολλούς επισκέπτες. Η ακτή της Βελίκας βραβεύτηκε με γαλάζια σημαία για το έτος 2011.

Στο χωριό υπάρχει ο ναός του Αγίου Χαραλάμπους και το παρεκκλήσι του Αγίου Νεκταρίου.

## Πηγές
* Η Παραλία της Βελίκας 

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Αγιάς
Δάφνη Συρίας

Η **Δάφνη** ήταν προάστιο της αρχαίας Αντιόχειας, στη βόρεια Συρία.

Βρισκόταν στην επαρχία της Αντιοχίδος και ήταν το πιο φημισμένο προάστιο της σελευκιδικής πρωτεύουσας. Η Δάφνη είχε αφιερωθεί στον Απόλλωνα τον Πύθιο, τον μυθολογούμενο πρόγονο των Σελευκιδών. Περίφημοι ναοί του Απόλλωνα, της Άρτεμης, της Αφροδίτης και της ελληνο-αιγυπτιακής θεάς Ίσιδας στόλιζαν τον εξαίσιο αυτό χώρο που συνάμα ήταν και άσυλο των καταδιωκομένων σε ανάμνηση της μυθικής νύμφης Δάφνης που καταδιωκόμενη από τον Απόλλωνα μεταμορφώθηκε σε θάμνο. Έτσι ώστε ο Τάκιτος (360) να χαρακτηρίζει την πόλη "εντευκτήριο αποβλήτων συναναστροφών". Η ομορφιά όμως του γοητευτικού περιβάλλοντος συνέβαλε στα έκλυτα ήθη που έμειναν παροιμιώδη στους λαούς της δύσης ως "δαφνικά ήθη". 

Απόηχο άφησε στην ιστορία η παρέλαση στην Δάφνη που πραγματοποίησαν τα σελευκιδικά στρατεύματα του Αντιόχου Δ΄ του Επιφανούς το 166 π.Χ.: "χρυσοφάλαροι και αργυροφάλαροι, έξιππα και τέθριππα, άμαξαι έχουσι 800 χρυσούς στέφανους, 800 οδόντες ελεφάντων, εφέρετο δε πλήθος αγαλμάτων πάντων των παρ’ ανθρώποις νομιζομένων θεών ή δαιμονίων, προσέτι και ηρώων, εφαπτίδες πορφυραί, διάχρυσοι και ζωωταί χρυσωμάτων και αργυρομάτων, πλήθος γυναίκες φέρουσι χρυσές καλπίδας και ραίνουσι τα πλήθη δια μυρίων, φορεία χρυσόποδα και αργυρόποδα". Μετά το πέρας ακολούθησε η εκστρατεία -με άδοξο τέλος- του Σελευκίδη μονάρχη μέχρι το Ιράν. 

Παράλληλα δημόσια εξαίρετα οικοδομήματα, λουτρά, παλάτια των Σελευκιδών Βασιλέων αλλά και Ρωμαίων και Βυζαντινών Αυτοκρατόρων με ανδριάντες παραπλεύρως των αγαλμάτων των Θεών αναδείκνυαν τον τόπο αυτό της Δάφνης από τους ωραιότερους του τότε κόσμου. Οι Αντιοχείς πλούσιοι και λαός έτρεχαν για να διασκεδάσουν στους ονομαστούς αγώνες και στις ποικίλες εορτές της Δάφνης η ηχώ των οποίων διαδόθηκε για πολλούς αιώνες αφού εξακολουθούσαν και μετά τους πρώτους χριστιανικούς χρόνους.

Στη θέση της βρίσκεται η σημερινή Χαρμπιγιέ (Harbiye) της Τουρκίας.

## Πηγές
*  Ορθόδοξη ιστοσελίδα της συριακής Βέροιας.
*  ΑΝΤΙΟΧΕΙΑ (Η ΕΠΙ ΔΑΦΝΗ - Η ΕΠΙ ΤΟΥ ΟΡΟΝΤΟΥ)

Κατηγορία:Αρχαίες πόλεις της Συρίας
Καστρί-Λουτρό Λάρισας

Το **Καστρί-Λουτρό** Λάρισας είναι μία από τις δύο περιοχές, του οικισμού της παραλίας της Αιγάνης, που ανήκει στο πρώην δημοτικό διαμέρισμα Αιγάνης του πρώην δήμου Κάτω Ολύμπου, ο οποίος αποτελεί διοικητικό τμήμα του δήμου Τεμπών, της περιφέρειας Θεσσαλίας. Ο Όλυμπος, ο Κίσσαβος και η Κοιλάδα των Τεμπών  συνθέτουν το τοπίο της περιοχής, ενώ η αμμουδιά και οι καθαρές παραλίες αποτελούν πόλο έλξης πολλών τουριστών κάθε χρόνο.

## Ονομασία
Το πρώτο συνθετικό της ονομασίας του, προέρχεται από ένα κάστρο που υπήρχε στην περιοχή. Το οχυρό αναφέρεται στο έργο *Ζητιάνο* του Ανδρέα Καρκαβίτσα. Σήμερα σώζονται μερικά σπαράγματα του τείχους του. Το δεύτερο συνθετικό της ονομασίας της, δόθηκε στην περιοχή διότι στην άκρη του οικισμού υπάρχει μια βαθιά λιμνοθάλασσα.

## Live Camera
https://www.meteolive.gr/p/kastriloutro.html

## Πηγή
 

## Εξωτερικοί σύνδεσμοι
* Καστρί-Λουτρό

## Παραπομπές
*Καστρί-Λουτρό

Κατηγορία:Χωριά της περιφερειακής ενότητας Λάρισας
Κατηγορία:Δήμος Τεμπών
Τραπεζούς Περσικού κόλπου

Η **Τραπεζούς** ήταν αρχαία ελληνική πόλη στον Περσικό κόλπο.

Αναφέρεται από τον Στέφανο τον Βυζάντιο. Βρισκόταν στην περιοχή της Γεδρωσίας (σημ. Βαλουχιστάν) στο παραλιακό της μέρος, προς την πλευρά της Ινδίας. Πολύ πιθανόν να ιδρύθηκε από αποίκους της ποντιακής Τραπεζούντος. Άγνωστο όμως εάν ιδρύθηκε πριν τον Μεγάλο Αλέξανδρο ή κατά την ελληνιστική εποχή. Η περιοχή πάντως γύρω από την πόλη αποκαλούνταν Τραπεζουντία.

Άγνωστη η σημερινή της τοποθεσία. Ίσως να βρισκόταν στα νότια σύνορα Ιράν -Πακιστάν.

## Παραπομπές


## Πηγές
* Στεφάνου Βυζαντίου *Εθνικά*.

Κατηγορία:Αρχαίες πόλεις της Περσίας
Λυσιμάχεια (Θράκη)

Η **Λυσιμάχεια**, επίσης γνωστή ως **Λυσιμαχία**, ήταν ελληνική αποικία στην Θράκη. 

Βρισκόταν στο βορειοδυτικό άκρο της θρακικής χερσονήσου (ή της Καλλιπόλεως) και κοντά στον Μέλανα κόλπο. Η πόλη κτίστηκε από τον βασιλιά **[[Λυσίμαχος|Λυσίμαχο]]** (παλαιός στρατηγός του Μεγάλου Αλεξάνδρου) κατά το 309 π.Χ. όταν προετοιμαζόταν για μάχη εναντίον των αντιπάλων του. Ήλεγχε την εμπορική οδό από την Σηστό προς την θρακική ενδοχώρα. Προκειμένου να επιτύχει την εγκατάσταση πληθυσμού στην νέα του πόλη, ο Λυσίμαχος κατέστρεψε την γειτονική πόλη Καρδία (Θράκη) (πατρίδα του Ιερωνύμου) και άλλοι κάτοικοι των άλλων πόλεων της χερσονήσου εγκαταστάθηκαν εκεί. Η νέα πόλη οδηγήθηκε γρήγορα σε ακμή και έγινε πρωτεύουσα του βασιλείου του. 

Μετά τον θάνατο του Λυσιμάχου στο Κύρου πεδίον το 281 π.Χ., ο νικητής του Σέλευκος Α' Νικάτωρ κατέλαβε την Λυσιμάχεια. Το 287 π.Χ. ένας φοβερός σεισμός κατέστρεψε την πόλη, κατά τον ιστορικό Ιουστίνο. Κοντά στην Λυσιμάχεια συνέτριψε τους Κέλτες ο Μακεδόνας βασιλιάς Αντίγονος Β' Γονατάς το 277 π.Χ. Κατά την διάρκεια του Λαοδικείου πολέμου (246-241 π.Χ.) ο Πτολεμαίος Γ' Ευεργέτης απέσπασε την πόλη από τον Σέλευκο Β΄. Το αν οι Πτολεμαίοι άφησαν την Λυσιμάχεια ελεύθερη πόλη ή χειραφετημένη είναι άγνωστο, αλλά από τότε ξεκίνησαν και οι σχέσεις τις με την Αιτωλική Συμπολιτεία. Εν πάση περιπτώσει οι Αιτωλοί δεν μπορούσαν να παράσχουν την οικονομική βοήθεια στην πόλη και οι Θράκες την κατέστρεψαν το 197 π.Χ., κατά την διάρκεια του πολέμου των Ρωμαίων εναντίον του Φιλίππου Ε΄. Ένα χρόνο αργότερα ο Αντίοχος Γ' ο Μέγας ανοικοδόμησε την Λυσιμάχεια και επανέφερε εκεί τους παλαιούς της κατοίκους. Είλκυσε μάλιστα και άλλους αποίκους από άλλα μέρη υποσχόμενος σε αυτούς γενναιόδωρες υποσχέσεις. Τελικά μετά την ήττα του Σελευκίδη από τους Ρωμαίους, το έργο του ματαιώθηκε. Για τελευταία φορά η πόλη αναφέρεται με την ελληνιστική της ονομασία από τον Αμμιανό. Αργότερα ο Ιουστινιανός ανοικοδόμησε την Λυσιμάχεια με ισχυρές οχυρώσεις και έκτοτε καθιερώθηκε η νέα της ονομασία **Εξαμίλιον**. 

Στα ερείπια της πόλης του Λυσιμάχου βρίσκεται η σημερινή Eksemil (παραφθορά του Εξαμιλίου) της ανατολικής Θράκης, αν και πλήθος αρχαίων ευρημάτων συναντά κανείς στο γειτονικό χωριό Ortaköy. 

## Εξωτερικοί σύνδεσμοι
* 

Κατηγορία:Αρχαιολογικοί τόποι στην Περιοχή Μαρμαρά
Κατηγορία:Αρχαίοι ελληνικοί αρχαιολογικοί τόποι στην Τουρκία
Κατηγορία:Αποικίες της Λυσιμάχειας
Κατηγορία:Εγκαταλελειμμένοι οικισμοί στην Τουρκία
Κατηγορία:Ελληνιστικές αποικίες στη Θράκη
Κατηγορία:Γεωγραφία της Επαρχίας του Τσανάκκαλε
Κατηγορία:Ιστορία της Επαρχίας του Τσανάκκαλε
Κατηγορία:Αξιοθέατα στην Επαρχία του Τσανάκκαλε
Κατηγορία:Αρχαίες ελληνικές αποικίες στη Θρακική Χερσόνησο
Κατηγορία:Οικισμοί της αρχαίας Θράκης
Περσηΐς

Η **Περσηΐς** ήταν μια ελληνιστική πόλη της Μακεδονίας. 

Αναφέρεται από τον Ρωμαίο ιστορικό Λίβιο. Η πόλη ιδρύθηκε από τον Αντιγονίδη βασιλιά Φίλιππο Ε΄ προς τιμήν του υιού του Περσέως, του διαδόχου του. Η ίδρυσή της ανάγεται το 183 π.Χ. όταν ο Φίλιππος εξεστράτευσε εναντίον των Δαρδάνων (καλοκαίρι προς φθινόπωρο). Πολύ πιθανόν η πόλη να ήταν ένα οχυρό. Η μοναδική πληροφορία που προσθέτει ο Λίβιος ήταν ότι βρισκόταν στην Παιονία, κοντά στην πόλη Στόβοι.

## Πηγές
* Ιστορία του Ελληνικού έθνους, Εκδοτική Αθηνών. 

Κατηγορία:Πόλεις της αρχαίας Μακεδονίας
Θεοφίλα Ινδίας

Η **Θεοφίλα** ήταν μία αρχαία πόλη στη δυτική Ινδία.

Η πόλη αναφέρεται από τον Κλαύδιο Πτολεμαίο στη *[[Γεωγραφική Υφήγησις|Γεωγραφικήν υφήγησίν]]* του. Βρισκόταν στην επαρχία της Πατταληνής (κοντά στις εκβολές του Ινδού ποταμού) προς τα ανατολικά της μέρη. Υπήρξε ελληνιστική αποικία και πολύ πιθανόν και πρωτεύουσα κάποιας εκεί επαρχίας. Πολύ πιθανόν η πόλη να ιδρύθηκε από τον **[[Απολλόδωτος Α΄|Απολλόδοτο Σωτήρα]]** προς τιμήν της μητέρας του Θεοφίλης. Εικάζεται ο Απολλόδοτος να επανίδρυσε μία παλαιότερη ινδική πόλη.

Άγνωστη η σημερινή τοποθεσία της πόλης αλλά θα πρέπει να αναζητηθεί στην επαρχία Kachchh (કચ્છ જિલ્લો) της δυτικής Ινδίας.

## Σημειώσεις


## Πηγές
* Κλαύδιος Πτολεμαίος, *[[Γεωγραφική Υφήγησις]]*.
* William Woodthorpe Tarn, "The Greeks in Bactria and India".
* Getzel M. Cohen, "The Hellenistic Settlements in the East from Armenia and Mesopotamia to Bactria and India", University of California Press, 2013, σελ. 328.

Κατηγορία:Ελληνιστικές πόλεις
Κατηγορία:Αρχαίες πόλεις της Ινδίας
Πτέριον Μηδίας

Το **Πτέριον** ήταν αρχαία ελληνική πόλη στη Μηδία.

Την αναφέρει μονάχα ο Στέφανος ο Βυζάντιος. Πολύ πιθανόν να υπήρξε κληρουχία Μικρασιατών μισθοφόρων του Σελευκιδικού στρατού, από την πόλη Πτερία κοντά στη Σινώπη.

Άγνωστη η σημερινή της τοποθεσία, ίσως να βρισκόταν στο σημερινό Ιράν.

## Παραπομπές


## Πηγές
* Στεφάνου Βυζαντίου *Εθνικά*
* The Greeks in Bactria and India του William Woodthorpe Tarn. 

Κατηγορία:Αρχαίες πόλεις της Μηδίας
Κατηγορία:Αρχαίες πόλεις της Περσίας
Πρωτάθλημα Ε.Π.Σ. Πειραιώς 1962-63

Το πρωτάθλημα της **[[Ε.Π.Σ. Πειραιώς]] περιόδου 1962-63** διοργανώθηκε σε τέσσερις κατηγορίες, την πρώτη (με συμμετοχή οκτώ συλλόγων), τη δεύτερη (σε 2 ομίλους των 6-7 ομάδων), την τρίτη (με τρεις ομίλους των έξι) και την τέταρτη με δυο ομίλους των έξι. Στην Β, Γ και Δ κατηγορίες υπήρχαν προκριματική και τελική φάσεις. Τον τίτλο της Α΄ κατηγορίας κατέκτησε η Α.Ε. Νικαίας και 2ος ήταν ο Αίας Σαλαμίνας, οι οποίοι ανήλθαν στη Β΄ Εθνική κατηγορία. 

## Κατηγορίες
*Α΄ με 8 ομάδες σε ενιαίο όμιλο.
*Β΄ με 14 ομάδες σε δυο ομίλους των 7 ομάδων.
*Γ΄ με 18 ομάδες σε τρεις ομίλους των 6 ομάδων.
*Δ΄ με 12 ομάδες σε δυο ομίλους των 6 ομάδων.

## Α΄ Κατηγορία
Το πρωτάθλημα ολοκληρώθηκε στις 31 Μαρτίου με αγώνες κατάταξης μεταξύ ισοβαθμούντων ομάδων για τη 2η αλλά και την τελευταία θέση.  

## Β΄ Κατηγορία
Η Β΄ Κατηγορία διεξήχθη μέσα στο 1963 και η προκριματική φάση ολοκληρώθηκε το Μάιο.Στην τελική φάση προκρίθηκαν 4 σύλλογοι: ΑΕΚ Φαλήρου , ΑΕ Δ΄ Καραβά , Πανασπροπυργιακός και ΑΟ Ποντίων Νίκαιας. 

Η κατάταξη στην τελική φάση που διήρκεσε από 19 Μαΐου ως 9 Ιουνίου είχε ως εξής:

Οι 14 συνολικά ομάδες που συμμετείχαν χωρισμένες σε δυο ομίλους:

## Γ΄ Κατηγορία
***Άνοδος** στη Β΄ κατηγορία:
**ΑΕ Ρέντη
**Αρχιμήδης
**Ηρακλής Νικαίας
**Ηρακλής Ελευσίνας

* Στην προκριματική φάση οι 18 ομάδες ήταν χωρισμένες σε τρείς ομίλους:
** Α όμιλος: ΑΕ Ρέντη , Μαύρος Αετός , Θύελλα Κορυδαλλού, Κρίτων , Άφοβος , Σαρωνικός 
** Β όμιλος: Αρχιμήδης , Άσπρα Χώματα , ΑΟΕΚ (ΑΕΚ Πειραιά) , Ελλήσποντος , Αμπελακιακός , Αχιλλεύς
** Γ όμιλος: Ηρακλής Νικαίας , Ηρακλής Ελευσίνας , Θύελλα Κρήνης , Απόλλων Ρέντη , Κένταυρος , ΑΕ Περάματος

## Δ΄ Κατηγορία
***Άνοδος** στη Γ΄ κατηγορία:
**Αστήρ Κερατσινίου
**Φ.Ο. Αγίου Δημητρίου
* Προκριματική Φάση: Συμμετείχαν 12 ομάδες σε δυο ομίλους. Δε συμμετείχε η *Αρμενική* αλλά επανήλθε η *Μόντα Κλουμπ* και εντάχθηκε η *[[Π.Α.Ο. Δύναμις Κορυδαλλού|Δύναμη Κορυδαλλού]]*
** Α όμιλος: Αστήρ Ευγενείας , ΑΕ Κορυδαλλού , Πορφύρας Φρεαττύδας , Φαληρικός , Παμπειραϊκός , Δύναμις
** Β όμιλος: Αστήρ Κερατσινίου , ΦΟ Αγίου Δημητρίου , ΑΕ Χατζηκυριακείου , ΑΕ Δραπετσώνας , Πίνδος , Μόντα Κλουμπ

## Παραπομπές

## Πηγές

*Ηλεκτρονικό αρχείο "ΑΘΛΗΤΙΚΗΣ ΗΧΟΥΣ"
* Αρχείο εφημερίδας «Έθνος» στη Ψηφιακή Βιβλιοθήκη Εφημερίδων και Περιοδικού Τύπου της Εθνικής Βιβλιοθήκης της Ελλάδας

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 1962-1963
Πρωτάθλημα Ε.Π.Σ. Πειραιώς 1963-64

Το πρωτάθλημα της **[[Ε.Π.Σ. Πειραιώς]] περιόδου 1963-64** διοργανώθηκε σε τέσσερις κατηγορίες, την πρώτη (με συμμετοχή οκτώ συλλόγων), τη δεύτερη (σε 2 ομίλους των 8 ομάδων), την τρίτη (με δυο ομίλους των οκτώ) και την τέταρτη με δυο ομίλους των πέντε-έξι. Τον τίτλο της Α΄ κατηγορίας κατέκτησε η Δόξα Πειραιώς με 2η τη Χαλκηδόνα, οι οποίοι ανήλθαν στη Β΄ Εθνική κατηγορία. Στην δεύτερη, την τρίτη και την τέταρτη κατηγορίες υπήρχαν προκριματική και τελική φάσεις. Επίσης, η άνοδος κρίνονταν με "διαβάθμιση" μεταξύ των ουραγών των υψηλότερων κατηγοριών με τους τελικούς πρωταθλητές των χαμηλότερων. Πάντως λόγω αναδιάρθρωσης που περιελάμβανε την αύξηση των ομάδων της Α΄ Κατηγορίας και την κατάργηση της Δ΄ Κατηγορίας δεν υποβιβάστηκε καμία ομάδα και προβιβάστηκαν όλες όσες συμμετείχαν στην τελική φάση.

## Κατηγορίες
*Α΄ με 8 ομάδες σε ενιαίο όμιλο.
*Β΄ με 16 ομάδες σε δυο ομίλους των 8 ομάδων.
*Γ΄ με 16 ομάδες σε δυο ομίλους των 8 ομάδων.
*Δ΄ με 11 ομάδες σε δυο ομίλους των 5-6 ομάδων.

## Α΄ Κατηγορία
***Πρωταθλητής**: άνοδος στη Β΄ Εθνική.
****[[Ο.Φ.Ν. Δόξα Πειραιά|Δόξα Πειραιώς]]**
***Δευτεραθλητής**: άνοδος στη Β΄ Εθνική.
****[[Α.Ο. Χαλκηδόνα Νήαρ Ηστ|Χαλκηδόνα]]**
Το πρωτάθλημα κρίθηκε την τελευταία αγωνιστική στις 26 Δεκεμβρίου 1963, όπου η Δόξα Πειραιά κέρδισε τη  Χαλκηδόνα 3-1 και την προσπέρασε στη βαθμολογία.

## Β΄ Κατηγορία
Από τους δύο ομίλους στην τελική φάση πέρασαν: ΑΕ Μοσχάτου, Ηρακλής Νικαίας, Σπίθα Νίκαιας και ΑΕ Καραβά. Ο νικητής έδωσε αγώνα διαβάθμισης με τον ουραγό της Α΄ για την άνοδο.

***Πρωταθλητής** που έδωσε διαβάθμιση για την άνοδο στην Α΄ κατηγορία:
** **[[Σπίθα Νίκαιας]]** (Σπίθα-Νέοι Ευγενείας 2-0 και 2-2)

Η τελική κατάταξη στους ομίλους της προκριματικής φάσης ήταν:

## Γ΄ Κατηγορία
Στα τελικά μετείχαν: Άσπρα Χώματα, Άφοβος, Απόλλων Ρέντη και Θύελλα Κορυδαλλού.  
***Πρωταθλητής** που έδωσε διαβάθμιση για την άνοδο στη Β΄ κατηγορία:
** **Άφοβος**  (Στον τρίτο αγώνα διαβάθμισης Άφοβος-Ερμής Κοκκινιάς 2-0)

Η κατάταξη στους ομίλους της προκριματικής φάσης ήταν η εξής:

## Δ΄ Κατηγορία
Στα τελικά μετείχαν: Ένωση Χατζηκυριακείου, Μόντα Κλουμπ, Ένωση Δραπετσώνας, Δύναμη Νικαίας.  
***Πρωταθλητής** που έδωσε διαβάθμιση για την άνοδο στη Γ΄ κατηγορία:
** **Μόντα Κλουμπ**  (Μόντα Κλουμπ-Αμπελακιακός 2-1 και 2-1)

Στην προκριματική φάση συμμετείχαν 11 σύλλογοι χωρισμένοι σε 2 ομίλους.

## Παραπομπές

## Πηγές

*Ηλεκτρονικό αρχείο "ΑΘΛΗΤΙΚΗΣ ΗΧΟΥΣ"

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 1963-1964
Ιωάννης Μαραγκός

Ο **Ιωάννης Μαραγκός** (31 Μαρτίου 1833, Άνω Σύρος-17 Δεκεμβρίου 1891, Σμύρνη) ήταν Έλληνας Καθολικός ιεράρχης.

Μετά το πέρας των προκαταρκτικών σπουδών στο Δημοτικό της Άνω Σύρου και της σχολής των Φραγκισκανών στη Νάξο, και κατόπιν υποδείξεως του Καθολικού Επισκόπου Σύρου Αλοΐσιου Βλάγκη, αναχώρησε για την Ρώμη για να προετοιμαστεί στο ιερατικό λειτούργημα. Το 1856 χειροτονείται ιερέας και επιστρέφει στη Σύρο. Λόγω έλλειψης ιερέων καλείται στην Πάτρα όπου υπηρετήσει την εκεί καθολική κοινότητα. Επί εφημερίας του οικοδομείται ο Ενοριακός Ναός του Αγίου Ανδρέα. 

Το 1856 σε ηλικία 33 ετών εκλέγεται βοηθός επίσκοπος Τήνου-Μυκόνου δίπλα στον Επίσκοπο Φραγκίσκο Ζαλώνη. Με τον θάνατο του Ζαλώνη, το 1866 ο Πάπας Πίος Θ΄ τον ονομάζει Επίσκοπο Τήνου-Μυκόνου. Εκτός τις μεγάλες προσπάθειες που κατέβαλε για την άνοδο του πνευματικού και πολιτιστικού επιπέδου του ποιμνίου του που εκείνη την εποχή αριθμούσε 6.000 πιστούς, αποπεράτωσε τον Καθεδρικό ναό της Παναγίας του Ροδαρίου της Ξυνάρας, ανήγειρε νέο Επισκοπικό Μέγαρο και ίδρυσε Ιεροσπουδαστήριο για την εκκλησιαστική του διοίκηση. Οργάνωσε το Αρχείο της Καθολικής Επισκοπής Τήνου το οποίο συγκαταλέγεται μεταξύ των πλουσιωτέρων ελληνολατινικών Αρχείων της Ανατολής. Έλαβε μέρος στην Α΄ Οικουμενική Σύνοδο του Βατικανού της οποίας λόγω της υψηλής θεολογικής του κατάρτισης εξελέγη μέλος και εισηγητής της Δογματικής Επιτροπής. Από τη θέση αυτή είχε την ευκαιρία να γνωρίσει μεγάλες προσωπικότητες του εκκλησιαστικού χώρου, όπως τον Πάπα Πίο Θ΄.
 
Στις 10 Αυγούστου 1874 ο Γεώργιος Α΄ με βασιλικό διάταγμα αναγνωρίζει τον Μαραγκό *ως επιφορτισμένον με τα επισκοπικά καθήκοντα εις εκείνα τα μέρη του Βασιλείου εις τα οποία δεν υπάρχουσιν άλλοι της αυτής Δυτικής Εκκλησίας Επίσκοποι*.

Με την επανίδρυση της Λατινικής Αρχιεπισκοπής Αθηνών, ο Πάπας Πίος Θ΄ τον διορίζει Καθολικό Αρχιεπίσκοπο Αθηνών. Συνέβαλε για την στήριξη και βοήθεια των πληγέντων από τους σεισμούς της Κεφαλλονιάς και του Αιγίου, καθώς επίσης βοήθησε όσους είχαν ανάγκη μετά την ατυχή εξέγερση των Κρητών κατά των Τούρκων. Για το λόγο αυτό τιμήθηκε από την Ελληνική Πολιτεία με τη διάκριση του Ταξιάρχης του βασιλικού Τάγματος του Σωτήρος.

Πέθανε σε ηλικία 58 ετών στη Σμύρνη όπου είχε ταξιδέψει για να συμμετάσχει στην τοπική Σύνοδο. Η επικήδεια ακολουθία έγινε στον Καθολικό Μητροπολιτικό Ναό Αθηνών παρουσία του Προέδρου της Κυβερνήσεως, υπουργών, του δημάρχου και πλήθους πιστών Καθολικών και Ορθοδόξων.

## Παραπομπές


## Πηγές
* Εφημερίδα της κυβερνήσεως του Βασιλείου της Ελλάδος, αρ. 52/1874, σελ. 1
*  Μ.Ν. Ρούσσου, *Eπιφανείς Συριανοί*, Αθήνα, 1986, σσ. 53-58

Κατηγορία:Αρχιεπίσκοποι
Κατηγορία:Επίσκοποι Αθηνών
Κατηγορία:Ρωμαιοκαθολικοί επίσκοποι
Κατηγορία:Καθολική Εκκλησία στην Ελλάδα
Κατηγορία:Ταξιάρχης του Τάγματος του Σωτήρος
Η φόνισσα (ταινία, 1940)

**Η φόνισσα**, γνωστή και ως **Νυχτερινό Δράμα** (αγγλ.: **They Drive By Night**) είναι φιλμ νουάρ παραγωγής 1940, σε σκηνοθεσία Ράουλ Γουόλς, με πρωταγωνιστές τους Τζορτζ Ραφτ, Χάμφρεϊ Μπόγκαρτ, Άιντα Λουπίνο και Αν Σέρινταν. Η ταινία βασίζεται στο αστυνομικό μυθιστόρημα *The Long Haul* του Άλμπερτ Ισαάκ Μπεζερίδη.

## Υπόθεση
Δυο αδέλφια ο Τζο (Τζορτζ Ραφτ) κι ο Πολ Φαμπρίνι (Χάμφρεϊ Μπόγκαρτ) εργάζονται ως νταλικέρηδες κι αγωνίζονται ώστε να τα βγάλουν πέρα, έχοντας να αντιμετωπίσουν την διαφθορά των εργοδοτών τους και τον ανταγωνισμό των συναδέλφων τους. Οι δυο τους οδηγούν ασταμάτητα για ώρες ατελείωτες κι ο κίνδυνος κάποιου ατυχήματος παραμονεύει πάντα. Ο Πολ έχει μια σύζυγο που αγωνιά περιμένοντάς τον να επιστρέψει στο σπίτι κι ο Πολ είναι ερωτευμένος με την Κάσι (Αν Σέρινταν) μια πανέμορφη σερβιτόρα. Όταν κάποια στιγμή ο Πολ χάνει το ένα του χέρι σε ατύχημα, πράγμα που τον καθιστά ανίκανο να συνεχίσει να εργάζεται ως νταλικέρης, ο Τζο αναγκάζεται να συνεχίσει μόνος του. Ένας παλιός του φίλος ο Εντ Κάρλσον (Άλαν Χέιλ), που έχει εταιρία με φορτηγά, τον προσλαμβάνει προσφέροντάς του καλύτερες συνθήκες εργασίας. Τα προβλήματα όμως διογκώνονται όταν τον ερωτεύεται η σύζυγος του Κάρλσον, Λάνα (Άιντα Λουπίνο). Η Λάνα είναι μια αδίστακτη κι ανισόρροπη γυναίκα που δε διστάζει να διαπράξει φόνο για να πετύχει τους σκοπούς της.

## Πληροφορίες
*Η φόνισσα* του Ράουλ Γουόλς, ταινία βασισμένη στο μυθιστόρημα του Α.Ι. Μπεζερίδη *The Long Haul*, ήταν η πρώτη ταινία που γύρισε ο Τζορτζ Ραφτ αφότου υπέγραψε ένα επικερδές συμβόλαιο που τον δέσμευε με τη Warner για κάμποσα χρόνια. Χάρη στην επιτυχία των δυο προηγούμενων του φιλμ στο box-office είχε γίνει ένα από τα πιο ισχυρά ονόματα στο Hollywood στα τέλη της δεκαετίας του 30. Η ταινία αυτή επέφερε αλλαγή ρεπερτορίου στο Ραφτ καθώς αυτή τη φορά δεν υποδυόταν τον σκληροτράχηλο γκάνγκστερ. Η εμπειρία που είχε αποκτήσει ως οδηγός νταλίκας κατά τη διάρκεια της πότοαπαγόρευσης τον βοήθησε να μπει στο πετσί του ρόλου του. Η ερμηνεία του εντούτοις επισκιάστηκε από εκείνες των συμπρωταγωνιστών του. Ο Χάμφρεϊ Μπόγκαρτ που ακόμα αγωνιζόταν να αποδείξει την αξία του κατάφερε να δώσει μια αξιομνημόνευτη ερμηνεία που τον οδήγησε στην επιτυχία της επόμενης χρονιάς με τις ταινίες: Ο δραπέτης της Σιέρα (High Sierra, 1941) και Το Γεράκι της Μάλτας (The Maltese Falcon, 1941). 

## Κριτικές
Ο κριτικός των *New York Times*, Μπόσλεϊ Κράουδερ έδωσε θετικές κριτικές στην ταινία γράφοντας: *Για τους λάτρεις του σκληροτράχηλου κινηματογράφου, το *They Drive At Night* προσφέρει μια διασκεδαστική εμπειρία*.

## Παραπομπές

## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 1940
Κατηγορία:Ταινίες παραγωγής Warner Bros.
Κατηγορία:Ταινίες του 1940
Κατηγορία:Φιλμ νουάρ
Κατηγορία:Ταινίες σε σκηνοθεσία Ραούλ Γουόλς
Κατηγορία:Αμερικανικές ασπρόμαυρες ταινίες
Κατηγορία:Ταινίες βασισμένες σε αμερικανικά μυθιστορήματα
Κατηγορία:Αγγλόφωνες ταινίες
Γιάννης Μπανιάς

Ο **Γιάννης Μπανιάς** (Μελισσουργοί Άρτας, 27 Σεπτεμβρίου 1939   -  Αθήνα, 29 Μαρτίου 2012) ήταν Έλληνας πολιτικός μηχανικός και πολιτικός. Υπήρξε στέλεχος της προδικτατορικής Αριστεράς, είχε δραστηριοποιηθεί έντονα στον χώρο της πολιτικής, και ιδιαίτερα σε κινήματα υπέρ της ανεξαρτησίας της Κύπρου, της διαφύλαξης της δημοκρατίας όταν αυτή απειλούνταν, καθώς και σε άλλους εθνικούς και πολιτικούς αγώνες. Το 2007 εκλέχτηκε βουλευτής επικρατείας όντας ηγέτης της Ανανεωτικής Κομμουνιστικής Οικολογικής Αριστεράς με το ψηφοδέλτιο του Συνασπισμού Ριζοσπαστικής Αριστεράς (ΣΥ.ΡΙΖ.Α.). Πέθανε σε ηλικία 73 ετών στις 28 Μαρτίου του 2012.

## Βιογραφία
Σπούδασε στη Σχολή Πολιτικών Μηχανικών του Εθνικού Μετσόβιου Πολυτεχνείου. Στη συνέχεια, κατά τη διάρκεια των σπουδών του στο Γκρατς της Αυστρίας, ανέπτυξε έντονη συνδικαλιστική και πολιτική δράση. Εκλέχτηκε στο Διοικητικό Συμβούλιο των Ελλήνων Φοιτητών του Γκρατς και έγινε μέλος του Κομμουνιστικού Κόμματος της Γερμανίας.

Κατά την επιστροφή του στην Ελλάδα, εντάχτηκε στην οργάνωση της σπουδάζουσας παράταξης της Δημοκρατικής Νεολαίας Λαμπράκη, στην οποία εκλέχτηκε γραμματέας και αργότερα μετείχε στο Κεντρικό Συμβούλιο του κινήματος. Κατά τη διάρκεια της Δικτατορία των Συνταγματαρχών, το 1967, υπηρέτησε στις Ένοπλες Δυνάμεις. Μετά τη διάσπαση του Κομμουνιστικού Κόμματος Ελλάδας το 1968 εντάχτηκε πολιτικά στο Κομμουνιστικό Κόμμα Ελλάδας Εσωτερικού. Το 1969, μετά την απόλυσή του από τον στρατό, ανέπτυξε αντιδικτατορική δράση με την ΕΚΟΝ Ρήγας Φεραίος του Κ.Κ.Ε. Εσωτερικού και του Πανελλήνιου Αντιδικτατορικού Μετώπου. Τον ίδιο χρόνο συνελήφθη και φυλακίστηκε στο στρατόπεδο πολιτικών εξόριστων στο Παρθένι της Λέρου.

Στη μεταπολίτευση συνέχισε την πολιτική του δράση στο Κ.Κ.Ε. Εσωτερικού και μετείχε ως συνδικαλιστής στο συνδικαλιστικό κίνημα των Πολιτικών Μηχανικών και του Τεχνικού Επιμελητηρίου Ελλάδας (Τ.Ε.Ε.). Το 1982 εκλέχτηκε γραμματέας του κόμματος. Το 1987, μετά τη διάσπαση Κ.Κ.Ε. Εσωτερικού, συνέχισε την πολιτική του δράση στο κόμμα Κ.Κ.Ε. Εσωτερικού - Ανανεωτική Αριστερά όπου έγινε αρχηγός του. Στη συνέχεια, το κόμμα μετονομάστηκε σε Ανανεωτική Κομμουνιστική Οικολογική Αριστερά (Α.Κ.O.Α.) και το 2004 συνεργάστηκε εκλογικά με τον ΣΥ.ΡΙΖ.Α.. Στις εκλογές του 2007 εκλέχτηκε βουλευτής επικρατείας με τον ΣΥ.ΡΙΖ.Α..

Στις 29 Μαρτίου 2012, μετά από νοσηλεία μιας βδομάδας στο νοσοκομείο Ευαγγελισμός λόγω μιας βαριάς ασθένειας που αντιμετώπιζε, πέθανε σε ηλικία 73 ετών. Η πολιτική κηδεία του έγινε στις 31 Μαρτίου 2012 με δημόσια δαπάνη στο Α΄ Νεκροταφείο Αθηνών.

## Παραπομπές


## Πηγές
* Ιστοσελίδα Βουλής των Ελλήνων, Βιογραφικό του πολιτικού και αγωνιστή Γιάννη Μπανιά. (Ανακτήθηκε 01/11/2011)

Κατηγορία:Έλληνες βουλευτές επικρατείας
Κατηγορία:Έλληνες αρχηγοί κομμάτων
Κατηγορία:Αντιδικτατορικός αγώνας
Κατηγορία:Απόφοιτοι του Εθνικού Μετσόβιου Πολυτεχνείου
Κατηγορία:Βουλευτές εκλεγμένοι με τον ΣΥΡΙΖΑ
Φλάβιος Ονώριος

Ο **Ονώριος** (*Flavius Honorius Augustus*, 9 Σεπτεμβρίου 384 - 15 Αυγούστου 423) ήταν Αυτοκράτορας της Δυτικής Ρωμαϊκής Αυτοκρατορίας από το 393 έως το 423. Ήταν γιος του Θεοδοσίου Α΄, καθώς και αδελφός του αυτοκράτορα της Ανατολικής Ρωμαϊκής (Βυζαντινής) αυτοκρατορίας Αρκάδιου. Η βασιλεία του επί της Δυτικής Ρωμαϊκής Αυτοκρατορίας ήταν ιδιαίτερα ασταθής και χαοτική. Το 410, η Ρώμη λεηλατήθηκε για πρώτη φορά μετά τη Μάχη του Αλλία σχεδόν 800 χρόνια νωρίτερα.  

## Οικογένεια
Ο Ονώριος ήταν γιος του αυτοκράτορα Θεοδοσίου Α΄ και της αυτοκράτειρας Αιλίας Φλακίλλας, γεννημένος στην Κωνσταντινούπολη. Ήταν αδελφός του αυτοκράτορα Αρκαδίου και της Πουλχερίας. Μετά τον θάνατο της μητέρας του το 386, ο Θεοδόσιος Α΄ νυμφεύθηκε τη Γάλλα, η οποία είχε καταφύγει προσωρινά στη Θεσσαλονίκη μαζί με την οικογένειά της — τον αδελφό της Ουαλεντινιανό Β΄ και τη μητέρα της Ιουστίνα — προκειμένου να αποφύγουν τον σφετεριστή Μάγνο Μάξιμο. Από τον γάμο αυτό γεννήθηκε η Γάλλα Πλακιδία, ετεροθαλής αδελφή του Ονωρίου. Ο Ονώριος, ο Αρκάδιος και η Γάλλα Πλακιδία ήταν τα μόνα τέκνα του Θεοδοσίου που επέζησαν έως την ενηλικίωση.

## Η ανάρρηση στο θρόνο
Ήταν ένας από τους νεότερους αυτοκράτορες, καθώς ανέβηκε στο θρόνο σε ηλικία μόλις 10 ετών. Ως εκ τούτου μέχρι την ενηλικίωση του εποπτευόταν από έναν αξιωματούχο, τον Στιλίχωνα. Σημαντικό γεγονός της βασιλείας του ήταν το 402 όταν ο Ονώριος μετέφερε την πρωτεύουσα της δυτικής ρωμαϊκής αυτοκρατορίας από το Μιλάνο στη Ραβένα.

## Βησιγότθοι και άλλοι εχθροί
Εκείνη την περίοδο, οι Βησιγότθοι γίνονταν ολοένα και πιο επικίνδυνοι για την Αυτοκρατορία. Έτσι ο Στιλίχωνας του υπαγόρευε μια συμβιβαστική πολιτική. Ο Ονώριος όμως άρχισε να υποπτεύεται τον Στιλίχωνα ότι με αυτή του την πολιτική ευνοούσε επίτηδες τους Βησιγότθους και τον Αρχηγό τους, Αλάριχο, έτσι τον εξόντωσε. Αυτό στάθηκε ως αφορμή για την επίθεση του Αλάριχου στην Ιταλία και στη Ρώμη, την όποια κατέκτησε και λεηλάτησε. Το 401  στη Βρετανία δημιουργήθηκε επανάσταση από τον Καμένδιο. Σε μάχη το 412 η επανάσταση σταμάτησε καθώς ο στρατός του Ονώριου με στρατηγό τον Κίδιο νίκησε τον Καμένδιο, ο οποίος σκοτώθηκε στη μάχη. Το 421 όρισε ως συναυτοκράτορά του τον Κωνστάντιο Γ΄ ο οποίος παρέμεινε συμβασιλέας για επτά μήνες μέχρι το θάνατό του.

## Το τέλος και η διαδοχή
Μετά από δύο χρόνια (423) πέθανε και ο ίδιος επίσης από φυσικά αίτια. Τον διαδέχθηκε ως σφετεριστής του θρόνου ο Ιωάννης και ως νόμιμος διάδοχος ο ανιψιός του Βαλεντινιανός Γ΄. 

## Οικογένεια
Νυμφεύτηκε τις δύο κόρες τής εξαδέλφης του Σερένας, συζύγου του Στιλίχωνα μαγίστρου του Στρατού, πρώτα τη Μαρία και μετά τη Θερμαντία.

## Εξωτερικοί σύνδεσμοι

* This list of Roman laws of the fourth century shows laws passed by Honorius relating to Christianity. (αγγλικά).

Κατηγορία:Ρωμαίοι αυτοκράτορες
1345 Ποτόμακ

Ο **Ποτόμακ (Potomac)** είναι ένας αστεροειδής που κινείται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,697. Ανακαλύφθηκε το 1908 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης, και πήρε το όνομά του από τον ομώνυμο ιστορικό ποταμό των ΗΠΑ, που ρέει δίπλα στην πρωτεύουσα Ουάσινγκτον.

## Φυσικά χαρακτηριστικά
Η μέση διάμετρος του Ποτόμακ εκτιμάται σε 71,82 χιλιόμετρα. Ο φασματικός τύπος του είναι **X**, ενώ το γεωμετρικό άλβεδό του είναι 0,0439. Ο Ποτόμακ περιστρέφεται γύρω από τον εαυτό του μία φορά κάθε 11 ώρες και 25 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ποτομακ
1346 Γκότα

Η **Γκότα (Gotha)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,25. Ανακαλύφθηκε το 1929 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από την πόλη Γκότα της Θουριγγίας, έδρα του ιστορικού Αστεροσκοπείου Ζέεμπεργκ.

## Φυσικά χαρακτηριστικά
Η μέση διάμετρος της Γκότα εκτιμάται σε 15,1 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,243. Η Γκότα περιστρέφεται γύρω από τον εαυτό της μία φορά κάθε 11 ως 12 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκοτα
1347 Πατρίς

Η **Πατρίς (Patria)** είναι ένας σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,272. Ανακαλύφθηκε το 1931 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας και πήρε το όνομά της από την έννοια της πατρίδας.

## Φυσικά χαρακτηριστικά
Η μέση διάμετρος της Πατρίδος εκτιμάται σε 32,40 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0386. Η Πατρίς περιστρέφεται γύρω από τον εαυτό της μία φορά κάθε 25 ως 35 ώρες περίπου, μία αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Πατρις
1348 Μισέλ

Ο **Μισέλ (Michel)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,927. Ανακαλύφθηκε το 1933 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου και του έδωσε το όνομα του ενός από τους γιους του.

## Φυσικά χαρακτηριστικά
Η μέση διάμετρος του Μισέλ εκτιμάται σε 17 περίπου χιλιόμετρα. Ο φασματικός τύπος του είναι **SI** (λιθώδης). Ο Μισέλ περιστρέφεται γύρω από τον εαυτό του μία φορά κάθε 8 ώρες και 6 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μισελ
1349 Μπετσουάνα

μικρογραφία|3D μοντέλο του αστεροειδούς 1349 Μπετσουάνα
Η **Μπετσουάνα (Bechuana)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,384. Ανακαλύφθηκε το 1934 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά της από την τότε νοτιοαφρικανική επαρχία της Μπετσουάνα, τη σημερινή Μποτσουάνα.

## Φυσικά χαρακτηριστικά
Τα φυσικά χαρακτηριστικά της Μπετσουάνα είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπετσουανα
Τσαμαρέλλα

thumb|Τυποποιημένη τσαμαρέλλα που διατίθεται στο εμπόριο.
Η **τσαμαρέλλα** είναι παραδοσιακό κυπριακό προϊόν και ένα από τα πιο αντιπροσωπευτικά είδη αλλαντικών της χώρας.   

## Παρασκευή
Για την παρασκευή της τσαμαρέλλας χρησιμοποιείται κρέας ώριμης κατσίκας ή τράγου (ολόκληρο το ζώο χωρίς τα κόκαλα σε αντίθεση με την παρασκευή του αποχτιού όπου τα κόκαλα διατηρούνται). Αποτελείται από μεγάλα κομμάτια αλατισμένου κρέατος, το οποίο ωριμάζει στον ήλιο για μερικές μέρες αναλόγως με τις καιρικές συνθήκες. Ακολούθως τοποθετείται σε ζεστό νερό, το καρυκεύουν με ξερή ρίγανη και έπειτα εκτίθεται στον ήλιο για ακόμη μία μέρα. Είναι σχετικά μαλακή και έχει έντονη αλμυρή γεύση. Συνηθίζεται να αποτελεί συνοδευτικό για τη ζιβανία και για άλλα ποτά.

## Ιστορικά στοιχεία
Η τσαμαρέλλα, όπως και σχεδόν όλα τα κυπριακά αλλαντικά, παρασκευάζονταν κατά τα παλιότερα χρόνια στα χωριά της Μαραθάσας, της Πιτσιλιάς και της Πάφου. Επιπλέον ήταν η μέθοδος διατήρησης του κρέατος μέχρι την εισαγωγή των ψυγείων. Συγκεκριμένα έβαζαν την τσαμαρέλλα στις λεγόμενες αρμαρόλες, δηλαδή σε ξύλινα ντουλάπια με δικτυωτό σύρμα ώστε τα τρόφιμα από τη μια να αερίζονται και από την άλλη  να προστατεύονται από τα διάφορα έντομα. Σήμερα κατέχει τον τίτλο «Presidium» στον οργανισμό Slow Food.

## Παραπομπές


Κατηγορία:Αλλαντικά
Κατηγορία:Κυπριακή κουζίνα
Κατηγορία:Αποξηραμένα τρόφιμα
1352 Βάβελ

Ο **Βάβελ (Wawel)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,018. Ανακαλύφθηκε το 1935 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του από το γοτθικό κάστρο Βάβελ στην Κρακοβία.

## Φυσικά χαρακτηριστικά
Η μέση διάμετρος του Βάβελ εκτιμάται σε 20,8 χιλιόμετρα. Ο φασματικός τύπος του είναι **X**, ενώ το γεωμετρικό άλβεδό του είναι 0,1491. Ο Βάβελ περιστρέφεται γύρω από τον εαυτό του μία φορά κάθε 16 ώρες και 58 λεπτά, μία μάλλον αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βαβελ
1350 Ροσελία

μικρογραφία|3D μοντέλο του αστεροειδούς 1350 Ροσελία
Η **Ροσελία (Rosselia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,599. Ανακαλύφθηκε το 1934 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά της από το επώνυμο της Βελγίδας εκδότριας της εφημερίδας *Le Soir* Μαρί-Τερέζ Ροσέλ (Marie-Thérèse Rossel, 1910-1987).

## Φυσικά χαρακτηριστικά
Η μέση διάμετρος της Ροσελίας εκτιμάται σε 23,35 χιλιόμετρα. Ο φασματικός τύπος της είναι **Sa** (λιθώδης), ενώ το γεωμετρικό άλβεδό της είναι 0,1579. Η Ροσελία περιστρέφεται γύρω από τον εαυτό της μία φορά κάθε 8 ώρες και 8,4 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ροσελια
1351 Ουζμπεκιστανία

μικρογραφία|Η τροχιά του αστεροειδούς 1351 Ουζμπεκιστανία
Η **Ουζμπεκιστανία** (*Uzbekistania*) είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,792. Ανακαλύφθηκε το 1934 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά του από το Ουζμπεκιστάν.

## Φυσικά χαρακτηριστικά
Η μέση διάμετρος της Ουζμπεκιστανίας εκτιμάται σε 64,92 χιλιόμετρα. Ο φασματικός τύπος της είναι **Xk** (κατά SMASSII), ενώ το άλβεδό της είναι 0,0606. Η Ουζμπεκιστανία περιστρέφεται γύρω από τον εαυτό της μία φορά κάθε 74 περίπου ώρες, μία εξαιρετικά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ουζμπεκιστανια
Κατηγορία:Ουζμπεκιστάν
Γέρασα Αραβίας

Η **Γέρασα** ήταν αρχαία ελληνική πόλη στην Πετραία Αραβία. 

Η πόλη αναφέρεται μονάχα από τον Κλαύδιο Πτολεμαίο στην *Γεωγραφικήν υφήγησίν* του. Λεγόταν αλλιώς και Ράσα. Βρισκόταν στα νοτιοδυτικά της πασίγνωστης Πέτρας και ήταν μεταξύ των πόλεων Γυψαρία και Βερενίκη (Άκαμπα). 

Άγνωστη η σημερινή της τοποθεσία, αλλά βρισκόταν βορείως του σταθμού *εις Αρτέμιδαν* (ad Dianam, το σημερινό Yotvata του Ισραήλ). 

## Παραπομπές


Κατηγορία:Αραβία
Ταμπουλέ

**Ταμπούλι** είναι γνωστή Λιβανέζικη σαλάτα με βάση της το πλιγούρι, το μαϊντανό και την ντομάτα. Συνήθως, σερβίρεται με προσθήκη μυρωδικών και βοτάνων όπως κρεμμύδι, πράσινη πιπεριά, μαϊντανό, αγγούρι, ελαιόλαδο και χυμό λεμονιού. Αρωματίζεται με ελαιόλαδο και χυμό λεμονιού, ενώ μερικές φορές προστίθεται λίγο αλάτι ή πιπέρι, δημιουργώντας έναν ισορροπημένο συνδυασμό οξύτητας και φρεσκάδας. Είναι ωραίο συνοδευτικό για φαγητά στο γκριλ, ψητά ή στα κάρβουνα. Καταναλώνεται κυρίως τους καλοκαιρινούς μήνες του χρόνου και μπορεί να διατηρηθεί για 2-3 μέρες στο ψυγείο.  

Παραδοσιακά, η σαλάτα τρώγεται μέσα σε φύλλα μαρουλιού, που τα χρησιμοποιούν ως σπάτουλες με τις οποίες την παίρνουν λίγη-λίγη και την τρώνε μαζί με το μαρούλι.

Η λέξη “tabbouleh” προέρχεται από την αραβική λέξη “tabbūl”, που σημαίνει «καρυκεύω», καθώς η σαλάτα παραδοσιακά φτιάχνεται με φρέσκα βότανα, μπαχαρικά και χυμό λεμονιού για έντονη γεύση.

κατηγορία:Ορεκτικά
κατηγορία:Σαλάτες
Κατηγορία:Αραβική κουζίνα
Κατηγορία:Κυπριακή κουζίνα
Κατηγορία:Αρμενική κουζίνα
Κατηγορία:Νηστίσιμα τρόφιμα
Σούπερ Λίγκα Νέων Κ21 2007–08

Το πρωτάθλημα Νέων Α' Εθνικής της περιόδου 2007-2008, ήταν το τελευταίο με τη συγκεκριμένη ονομασία, καθώς από την επόμενη περίοδο δημιουργήθηκαν δύο διοργανώσεις για τις υποδομές των ομάδων της Α' Εθνικής. Στο πρωτάθλημα συμμετείχαν 16 ομάδες, τα τμήματα υποδομής των ομάδων που συμμετείχαν στο πρωτάθλημα των ανδρών της σαιζόν 2007-2008. Πρωταθλήτρια αναδείχθηκε η ομάδα της Ξάνθης.

## Βαθμολογία

## Εξωτερικοί σύνδεσμοι

*Αγωνιστικός απολογισμός 2007-2008 Επίσημος ιστότοπος Superleague Greece , σελίδα 34

Κατηγορία:Α΄ Εθνική ποδοσφαίρου Νέων
Η εκτέλεση της Μαρίας Στιούαρτ

Η **εκτέλεση της Μαρίας Στιούαρτ** (αγγλ. *The Execution of Mary Stuart*) είναι κινηματογραφική ταινία του 1895 σε παραγωγή Τόμας Έντισον και σκηνοθεσία Άλφριντ Κλαρκ. Είναι η πρώτη ταινία ιστορικού περιεχομένου.

## Πλοκή
Στην ταινία διαδραματίζεται η πομπή της Μαρίας Στιούαρτ στο ικρίωμα και τον αποκεφαλισμό της.

## Παραπομπές


## Εξωτερικοί σύνδεσμοι
* Παρουσίαση της ταινίας στο www.imdb.com
* Παρουσίαση της ταινίας στο memory.loc.gov

Κατηγορία:Ταινίες του 1895
Κατηγορία:Βωβές ταινίες
Κατηγορία:Αμερικανικές ταινίες
Κατηγορία:Αμερικανικές ιστορικές ταινίες
Κατηγορία:Αμερικανικές ασπρόμαυρες ταινίες
Κλεοπάτρα (ταινία, 1899)

Το **Κλεοπάτρα** (γαλ. *Cléopâtre*) είναι γαλλική κινηματογραφική ταινία μικρού μήκους, παραγωγής 1899, του βωβού κινηματογράφου του Ζωρζ Μελιέ, διάρκειας 2 λεπτών. Θεωρείται μια από τις πρώτες ταινίες τρόμου.

Παρότι σήμερα ο σκηνοθέτης Μελιέ είναι περισσότερο γνωστός για την εικονική του ταινία *[[Ταξίδι στη Σελήνη]]*, αυτή ήταν η ταινία που απέσπασε την προσοχή του παραγωγού Τσάρλς Γιούρμπαν, που κυκλοφόρησε την ταινία στην Αμερική, με τον τίτλο *Robbing Cleopatra's Tomb*, ή σε ελεύθερη μετάφραση, *Ληστεύοντας τον Τάφο της Κλεοπάτρας*' (η Αγγλική εκδοχή της απλά ονομάζονταν *Ο Τάφος της Κλεοπάτρας*) και ακολούθως διένειμε πολλές από τις άλλες ταινίες του Μελιέ.

## Πλοκή
Η πλοκή του έργου είναι γνωστή μόνο από αναφορές. Σύμφωνα με μια εκδοχή, το έργο εξιστορεί την εισβολή δύο αρχαιοκάπηλων στον τάφο της Κλεοπάτρας, κατόπιν μιας τελετουργικής χορευτικής ιεροτελεστίας των ιερειών. Οι αρχαιοκάπηλοι λεηλατούν τον τάφο και πυρπολούν τη μούμια, ώσπου η Κλεοπάτρα νεκρανανασταίνεται για να εκδικηθεί. Σύμφωνα με μια άλλη εκδοχή, ένας αρχαιοκάπηλος με μανιακή έκφραση διαμελίζει τη μούμια της Κλεοπάτρας για να της κάνει μαγικά και να την νεκραναστήσει.

## Ηθοποιοί
Στο έργο έπαιζε ο Ζορζ Μελιές, που ήταν και ο σεναριογράφος και ο σκηνοθέτης του, ενώ έπαιζε και η Ζαν ντ'Αλσύ.

## Ιστορική αναδρομή
Το έργο προβλήθηκε το 1899 και έκτοτε χάθηκε. Αν και υπήρξε κάποτε αναφορά ότι ένα αντίτυπό της ξαναβρέθηκε στις 22 Σεπτεμβρίου 2005 στη Γαλλία, τελικώς διαπιστώθηκε ότι επρόκειτο για άλλη ταινία με παρόμοιο θέμα και σενάριο, το *The Oracle of Delphi*, σχετικά με την κλοπή μιας αιγυπτιακής μούμιας. 

## Παραπομπές

## Εξωτερικοί σύνδεσμοι
* 

Κατηγορία:Ταινίες του 1899
Κατηγορία:Γαλλικές ταινίες
Κατηγορία:Γαλλικές ταινίες τρόμου
Κατηγορία:Βωβές ταινίες
Κατηγορία:Γαλλικές ασπρόμαυρες ταινίες
The Kiss (ταινία, 1896)

thumb|right|''Το φιλί''
**Το φιλί** (αγγλ. *The Kiss* ή *The May Irwin Kiss*, *The Rice-Irwin Kiss*, *The Widow Jones*) είναι αμερικάνικη κινηματογραφική ταινία του Γουίλιαμ Χις του 1896, διάρκειας μόλις 18 δευτερολέπτων . Είναι η πρώτη κινηματογραφική ταινία με φιλί, ενώ η εφημερίδα *New York World* που τύπωσε τη σκηνή αυτή είναι η πρώτη εφημερίδα που κυκλοφόρησε φιλί σε πρωτοσέλιδο. Ήταν επίσης το πρώτο σκάνδαλο στην ιστορία του κινηματογράφου.

## Πλοκή
Η ταινία, που αποτελείται από μία μόλις σκηνή 18 δευτερολέπτων, δείχνει έναν άνδρα και μια γυναίκα που αγκαλιάζονται τρυφερά, συζητούν, και τελικά ο άνδρας, αναλαμβάνοντας την πρωτοβουλία, της δίνει ένα φιλί.

## Ιστορικό υπόβαθρο
Το 1895 ο Τόμας Έντισον για να αντιμετωπίσει την επιτυχία των ανταγωνιστών του από τη Γαλλία, ίδρυσε την εταιρεία Βίτασκόουπ και άρχισε και αυτός την παραγωγή κινηματογραφικών έργων προβολής. Τον Απρίλιο του 1896 ο Γουίλιαμ Χις, υπεύθυνος για την παραγωγή των ταινιών του Έντισον, γύρισε μία σκηνή εμπνευσμένη από την τελική σκηνή του δημοφιλέστατου θεατρικού έργου της τότε εποχής *The Widow Jones*. Το έργο έκανε ρεκόρ και έγινε το δημοφιλέστερο της Βίτασκόουπ τη δεκαετία του 1890, αφού παρουσιάζονταν συνέχεια πάνω από ένα χρόνο σε όλη την Αμερική, ενώ το ενθουσιασμένο κοινό ξέσπαγε μετά την παράσταση σε θερμά χειροκροτήματα. Απέσπασε όμως και μερικές κριτικές, αφού μερικοί θεώρησαν τη σκηνή ανήθικη.

## Βραβεύσεις
Το φιλί θεωρείται σήμερα ως το διασημότερο αμερικάνικο κινηματογραφικό έργο του 19ου αιώνα. Το 1999 η National Film Registry αναγνώρισε το έργο ως «ιδιαίτερα πολύτιμο».

## Παραπομπές


## Εξωτερικοί σύνδεσμοι

* Παρουσίαση της ταινίας στο ''www.imdb.com''
* Δείτε την ταινία στο ''www.archive.org''

Κατηγορία:Ταινίες του 1896
Κατηγορία:Αμερικανικές ταινίες
Κατηγορία:Βωβές ταινίες
Κατηγορία:Ταινίες γυρισμένες στο Νιου Τζέρσεϊ
Κατηγορία:Αμερικανικές ασπρόμαυρες ταινίες